Nadat Ford verlede jaar om die verkeerde redes die hooftrekke van die nuus met sy Kuga-sportnutsvoertuig gehaal het, is die jongste weergawe pas bekendgestel.
Aan die binnekant is daar heelwat geriefsitems, onder meer ISOFIX-hegpunte, ‘n elektroniese parkeerrem, meer plek vir los goedjies as voorheen. Wegvoubare tafeltjies vir die agterste insittendes en agterste luguitlate vir die luukser modelle. Daar is ook minder knoppies vir die lugversorger en op die stuurwiel en skakelaars kan makliker van mekaar onderskei word. Daar is ‘n handvrye agterklap beskikbaar; jy hoef net jou voet onder die agterstamper te plaas met die sleutel in jou sak en die agterklap sal vanself oopgaan.